**Πρότυπο καταστατικό για τη σύσταση Αστικής (μη κερδοσκοπικής) Εταιρείας με νομική προσωπικότητα**

**(784 ΑΚ)**

*Το πρότυπο καταστατικό της Αστικής (μη κερδοσκοπικής) Εταιρείας περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στα άρθρα 741-784 ΑΚ, σε συνδυασμό με το άρθρο 270 του ν. 4072/2012 (Α’ 86) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΤΗΣ ΑΣΤΙΚΗΣ (ΜΗ ΚΕΡΔΟΣΚΟΠΙΚΗΣ) ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «……………….»**

**(*Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ*)**

**Άρθρο 1**

**Σύσταση - Εταιρικός Τύπος - Επωνυμία**

Συστήνεται με το παρόν καταστατικό Αστική μη κερδοσκοπική Εταιρεία με την επωνυμία «………………… Αστική (μη κερδοσκοπική) Εταιρεία» (ή «…………Α.Μ.Κ.Ε.») και το διακριτικό τίτλο «………………………».

Για τις διεθνείς συναλλαγές η ανωτέρω επωνυμία αποδίδεται «………(Non Profit) Civil Law Company» και ο ανωτέρω διακριτικός τίτλος αποδίδεται «……..».

**Άρθρο 2**

**Έδρα**

Έδρα της εταιρείας ορίζεται ο δήμος ………………………του νομού…………

**Άρθρο 3**

**Σκοπός**

Ο Σκοπός της εταιρείας είναι οικονομικός και τα κέρδη της χρησιμοποιούνται αποκλειστικά για την επίτευξη του σκοπού αυτού. Οι δραστηριότητές της είναι οι εξής: ..…………………………………………………………

**Άρθρο 4**

**Διάρκεια**

Η διάρκεια της εταιρείας ορίζεται σε ………… (..) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της εταιρείας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Εταίροι** *(τουλάχιστον δύο)* **–**

**Εισφορές – Εταιρική Μερίδα**

Οι εισφορές των εταίρων συνίστανται στα εξής:

(*για ιδρυτή φυσικό πρόσωπο*)

1. Ο/Η ………….. όνομα πατρός: ………… και Α.Φ.Μ ………………………, εισφέρει στην εταιρεία: ..................... (*περιγραφή εργασία, χρήματα, αντικείμενα κ.α.*). Το ύψος της εταιρικής του μερίδας ανέρχεται συνολικά στα ……. ευρώ (…..€) κ.ο.κ.

(*για ιδρυτή νομικό πρόσωπο ιδιωτικού δικαίου*)

2. Η εταιρεία με την επωνυμία «……….», αρ. Γ.Ε.ΜΗ.…………. , Α.Φ.Μ. …… και έδρα: δήμος ………., οδός ………, αρ. ……., εισφέρει στην εταιρεία: ..................... (*περιγραφή εργασία, χρήματα, αντικείμενα κ.α*.). Το ύψος της εταιρικής της μερίδας ανέρχεται συνολικά στα ……. ευρώ (…..€) κ.ο.κ.

**Άρθρο 6**

**Διαχείριση και εκπροσώπηση**

Εξουσία διαχείρισης και εκπροσώπησης έχουν οι κάτωθι εταίροι-διαχειριστές, οι οποίοι δεσμεύουν την εταιρεία ως εξής:

1. Ο/Η ……………………………, όνομα πατρός: ……..και Α.Φ.Μ. ………. εκπροσωπεί και δεσμεύει την εταιρεία ……… (*από κοινού ή/και μεμονωμένα)* κ.ο.κ.

2. Η εταιρεία με την επωνυμία «…………..», αρ. Γ.Ε.ΜΗ.…………., Α.Φ.Μ. …… και έδρα: δήμος ………., οδός ………, αρ. ……., την οποία εκπροσωπεί νομίμως ο/η ..........................., όνομα πατρός: ………. και Α.Φ. Μ ……….. εκπροσωπεί και δεσμεύει την εταιρεία …….. (*από κοινού ή/και μεμονωμένα)* κ.ο.κ.

**(*ΙΙ. ΠΡΟΣΘΕΤΟ ΠΕΡΙΕΧΟΜΕΝΟ*)**

*(Οι ιδρυτές μπορούν προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 7**

**…………..**

**Άρθρο 8**

**……………..**

**(*ΙΙΙ. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …..**

**Λοιπά θέματα**

Για όσα θέματα δε ρυθμίζονται με το παρόν καταστατικό εφαρμόζονται τα άρθρα 741-784 του Αστικού Κώδικα.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η …………………… όνομα πατρός …… και Α.Φ.Μ ………………… κ.ο.κ.

2. Η εταιρεία με την επωνυμία «..……………», αρ. Γ.Ε.ΜΗ.…………., Α.Φ.Μ. …… και έδρα: δήμος ………., οδός ………, αρ. ……., την οποία εκπροσωπεί νομίμως για την υπογραφή του παρόντος ο/η ……………………………, όνομα πατρός: …….. και Α.Φ.Μ……… κ.ο.κ

ή

(*Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα)*:

3. Ο/Η ……………………………, όνομα πατρός …… με Α.Φ.Μ ……………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. ………….

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

 **ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ 784 ΑΚ**

1. Η Αστική μη κερδοσκοπική Εταιρεία με νομική προσωπικότητα είναι σύμβαση μεταξύ δύο ή περισσότερων φυσικών ή νομικών προσώπων, οι οποίοι επιδιώκουν οικονομικό μη κερδοσκοπικό σκοπό (άρθρο 270 του ν. 4072/2022 και άρθρο 784 ΑΚ).

2. Συστήνεται στις Υπηρεσίας Μιας Στάσης των άρθρων 8 και του 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Για τη σύσταση Αστικής μη κερδοσκοπικής Εταιρείας απαιτούνται τουλάχιστον δύο νομικά ή φυσικά πρόσωπα.

5. Η σύσταση Αστικής μη κερδοσκοπική Εταιρείας είναι άκυρη όταν δεν τηρούνται οι απαιτήσεις σύστασης που ορίζονται από  τη νομοθεσία και όταν ο σκοπός της εταιρείας αντίκειται στη δημόσια τάξη ή αντιβαίνει στα χρηστά ήθη.

**Οδηγίες συμπλήρωσης πρότυπου καταστατικού**

*Στην περίπτωση σύστασης της εταιρείας μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της ΥΓΕΜΗ του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία της Αστικής μη κερδοσκοπικής Εταιρείας σχηματίζεται είτε από το όνομα ενός ή περισσοτέρων εταίρων είτε προσδιορίζεται από το αντικείμενο της εταιρείας είτε από άλλες λεκτικές ενδείξεις.

2. Στην επωνυμία θα πρέπει να περιέχονται υποχρεωτικά οι λέξεις «Αστική Εταιρεία» ή «Αστική Μη Κερδοσκοπική Εταιρεία».

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες και ο νομικός τύπος θα πρέπει να αποδίδεται υποχρεωτικά με τις λέξεις «Civil Law Company» ή «Non Profit Civil Law Company».

5. Η επιλογή και δέσμευση επωνυμίας και διακριτικού τίτλου γίνεται σύμφωνα με τα άρθρα 53-55 του ν. 4919/2022.

**Άρθρο 2**

Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο 3**

1. Στο σκοπό περιλαμβάνονται το αντικείμενο ή τα αντικείμενα δραστηριότητας της Αστικής μη κερδοσκοπικής Εταιρείας.

2. Ειδικά στη σύσταση Αστικής μη κερδοσκοπικής Εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ.

3. Απαγορεύεται η άσκηση δραστηριότητας για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια της εταιρείας μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

Συμπληρώνονται τα στοιχεία των εταίρων και οι εισφορές τους. Οι εισφορές των εταίρων μπορούν να συνίστανται σε εργασία, σε χρήματα ή σε άλλα αντικείμενα, καθώς και σε κάθε άλλη παροχή.

**Άρθρο 6**

Στην Αστική μη κερδοσκοπική εταιρεία διαχειριστές και εκπρόσωποι ορίζονται είτε όλοι οι εταίροι, καθώς η διαχείριση συνιστά ταυτόχρονα δικαίωμα και υποχρέωση όλων των εταίρων, είτε ορισμένοι από τους εταίρους. Τα μέλη-νομικά πρόσωπα οφείλουν να ορίσουν φυσικά πρόσωπα ως αντιπροσώπους. Σε κάθε περίπτωση απαγορεύεται η ανάθεση της διαχείρισης αστικής μη κερδοσκοπικής εταιρείας σε τρίτους.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 6 που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 6).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον Α.Κ, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της εταιρείας μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ. προκύψει παράβαση αυτών επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο …**

(*στην e-ΥΜΣ αριθμείται αυτόματα από το σύστημα)*

1. Όλα τα μέλη της εταιρείας και/ή οι έχοντες ειδική συμβολαιογραφική πληρεξουσιότητα οφείλουν να υπογράψουν την καταστατική σύμβαση.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) ως ηλεκτρονική υπογραφή νοείται η αποδοχή της σύστασης από κάθε ιδρυτή χωριστά, μέσα από την είσοδο στο σύστημα της e-ΥΜΣ με τους κωδικούς του TAXISNET.